Author: csf
Last saved by: pecova
Company: MVRR SR

Príloha č. 1

CIEĽ REGIONÁLNA KONKURENCIESCHOPNOSť A ZAMESTNANOSť 

Strategická priorita: 
1. Infraštruktúra a regionálna dostupnosť

Špecifická priorita:    1.1. Lokálna infraštruktúra

Operačná priorita 1.1.1:   Podpora konkurencieschopnosti a inovatívnej kapacity BSK - regenerácia územia |

Zámer

Podpora nástrojov a procesov regenerácie územia smerujúcej k dosiahnutiu účinnejšieho a komplexnejšieho územného rozvoja. Podpora zlepšovania integrovaného prístupu k urbanistickej a environmentálnej praxi, ochrane pamiatkového fondu.

Skupina aktivít: 
•	Obnova a rozvoj školskej infraštruktúry
•	Podpora investícií do ochrany životného prostredia
•	Modernizácia a  a rozvoj ciest II. a III. triedy

MVRR
SR

Zdôvodnenie

Obnova a rozvoj školskej infraštruktúry 
Na území Bratislavského samosprávneho kraja sa nachádzajú  všetky druhy škôl – materské školy, základné školy, umelecké školy, stredné školy, vysoké školy a univerzity.   Naplnenie priorít definovaných v oblasti školstva v rámci stratégie konkurencieschopnosti SR do roku 2010 si vyžaduje premeniť tradičnú školu na modernú. 
Stredné a stredné odborné školy spolu s vysokými školami a univerzitami zabezpečujú vysokú úroveň vzdelávania obyvateľov nielen bratislavského kraja. Viac ako 100 000 študentov (čo predstavuje 1/3 všetkých študujúcich na Slovensku) študuje na vysokých školách a univerzitách v Bratislave. Zariadenia stredných a vysokých škôl sa podieľajú aj na programoch ďalšieho a celoživotného vzdelávania vrátane univerzít tretieho veku. 
V súčasnosti nie je v silách obcí a miest zabezpečiť adekvátnu obnovu, resp. modernizáciu školskej infraštruktúry. V nadväznosti na skvalitnenie a / alebo zmenu obsahu vzdelávania je potrebné rekonštruovať existujúce vzdelávacie zariadenia a modernizovať ich vnútorné vybavenie.

Podpora investícií do ochrany životného prostredia
Bratislavský samosprávny kraj a osobitne hlavné mesto Bratislava je negatívne zaťažovaný v oblasti ovzdušia exhalátmi z priemyslu, energetiky a dopravy, problémom je  vysoká produkcia komunálneho odpadu s nedoriešeným systémom separovaného zberu a vážnym problémom je absencia spaľovne nebezpečného odpadu. V oblasti životného prostredia bude podporované využívanie environmentálne priaznivých palív a energetických zdrojov, a podporu výraznejšieho využívania obnoviteľných zdrojov energie a racionálneho využívania neobnoviteľných zdrojov energie.

V súčasnosti nie sú ČOV v kraji vybudované v súlade s našimi platnými zákonmi ako aj nariadeniami a smernicami Európske únie. Kanalizačné siete sú vybudované predovšetkým vo väčších mestách a značná časť vidieka zostáva mimo ich dosah. Podporované bude predovšetkým vybudovanie verejnej kanalizácie pre menej ako 2000 ekvivalentných obyvateľov.

Výsledky vedeckého výskumu v oblasti variability klimatických systémov a javy zaznamenané v posledných rokoch tak v Európe ako aj na ostatných kontinentoch naznačujú zintenzívnenie výskytu extrémnych výkyvov počasia ako dôsledku globálneho otepľovania atmosféry. Mimoriadne intenzívne zrážky a následné povodne,  rovnako ako dlhé obdobia sucha, majú vo všeobecnosti rastúcu frekvenciu výskytu aj na území SR.
Následky povodní v roku 2002 boli v Bratislavskom kraji spolu s Banskobystrickým, Prešovským a Žilinským krajom najničivejšie. Celkové škody spôsobené povodňami v Bratislavskom kraji predstavovali v r. 2002 až 38 % podiel z celkových škôd na celom území SR.
Hladinový režim rieky Moravy je vo svojom výustnom úseku podmienený hladinovým režimom Dunaja. Ochranné línie rieky Moravy je treba dobudovať aj v oblasti priľahlých obcí Devín a Devínska Nová Ves.

Na území Bratislavského kraja sa nachádza 39 navrhovaných území európskeho významu a 5 navrhovaných chránených vtáčích území. Tieto územia predstavujú najhodnotnejšie lokality z hľadiska biodiverzity v kraji. V súvislosti so záväzkami SR ohľadne území NATURA 2000 je potrebné zabezpečiť starostlivosť a propagáciu týchto území a spoluprácu s ich vlastníkmi.

Modernizácia a  a rozvoj ciest II. a III. triedy 
Z hľadiska budovania prístupu na hlavné dopravné koridory je potrebné dobudovať dopravný systém regiónu a                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                          zabezpečiť aj rozvoj ostatnej cestnej siete, ktorá umožní rovnomernejšie pokrytie exponovaných dopravných trás. S tým taktiež úzko súvisí odstraňovanie kritických nehodových lokalít, čím sa výraznou mierou prispeje k zvyšovaniu bezpečnosti cestnej premávky. 
Hlavné cestné trasy BSK tvoria diaľnice a cesty I. a II. triedy. Na území BSK je spolu 697 km ciest I., II. a III. triedy, z toho 108 km na území Bratislavy, 242 km v okrese Malacky, 135 km v okrese Pezinok, 212 km v okrese Senec. 
BSK zabezpečuje správu a údržbu na regionálnych cestách II. a III. triedy v dĺžke 511 km  (z toho 207 km v okrese Malacky, 135 km v okrese Pezinok a 169 km  v okrese Senec) a 128 mostných objektov. Z tohto počtu 21,6% ciest II. triedy a 35,2% ciest III. triedy je v nevyhovujúcom a havarijnom stave a vyžaduje si neodkladnú obnovu a rekonštrukciu. Najkritickejší stav je na cestách II. triedy v okrese Malacky a Pezinok. V roku 2006 – 2010 si investičné akcie, rekonštrukcie a opravy ciest II. a III. triedy a rekonštrukcie a opravy mostov vyžadujú celkom 3 907 760 tis. Sk.
Regionálna a miestna sieť cestných komunikácií je v dôsledku stále rastúceho rozvoja automobilovej dopravy neúmerne zaťažovaná, čo spôsobuje problémy nielen z hľadiska nízkej priepustnosti a častých dopravných kolízií,  ale aj z hľadiska zabezpečenia primeranej údržby (len v Bratislave je evidovaných viac ako 200 tisíc osobných motorových vozidiel).

MVRR
SR

Potenciálni koneční prijímatelia/
príjemcovia pomoci

•	Verejná správa
•	Súkromný sektor

MVRR
SR

Strategická priorita: 
2. Inovácie, informatizácia a znalostná ekonkomika

Špecifická priorita:   2.1. Podpora konurencieschopnosti podnikov a služieb prostredníctvom inovácií

Operačná priorita 2.1.1.:  Inovácie a technologické transfery |

Zámer

Cieľom je výrazne zvýšiť všetky typy inovácií v podnikateľskej sfére, a tým zabezpečiť dlhodobú konkurencieschopnosť MSP a vysoký rast produktivity.   Transferom poznatkov výskumu a vývoja na podnikateľské subjekty sa podporí dosiahnutie diverzifikovaného podnikateľského prostredia, a tým  vytvorenie dlhodobo udržateľných pracovných miest a rast exportnej výkonnosti a konkurencieschopnosti podnikov. 

Skupina aktivít:
•	Podpora tvorby a zavádzania inovácií do podnikateľskej sféry
•	Podpora technologických transferov
•	Podpora projektov budovania vedecko-technologických parkov a inkubátorov pre inovatívne podnikanie
•	Podpora rozširovania podnikov s orientáciou na zavádzanie výsledkov vedy a výskumu do praxe
•	Podpora rozvoja technológií s minimálnym dopadom na znečistenie životného prostredia
•	Podpora nástrojov v prostredí výskumných a vývojových inštitúcií so špeciálnym zreteľom na vznik tzv. „spin-off“ efektov.
•	Podpora budovania centier, v ktorých bude dochádzať v efektívnej interakcii medzi organizáciami výskumu a vývoja, vzdelávania, podnikateľskej sféry a príslušných regionálnych štruktúr
•	Podpora projektov z oblasti ochrany duševného vlastníctva
•	Podpora tvorby a budovania zoskupení (clusters)
•	Podpora projektov z oblasti dizajnu

MVRR
SR

Zdôvodnenie

Bratislavský kraj so svojím podielom na tržbách dominuje slovenskému priemyslu. Transfer nových inovatívnych technológií je kapitálovo veľmi náročný. V oblasti priemyselnej výroby je potrebné prioritne vytvárať podmienky pre zvyšovanie konkurencieschopnosti hospodárskej bázy regiónu. Realizácia tejto priority vychádza z potreby zmeny výrobných postupov v podnikoch transferom najnovších poznatkov vedy, výskumu a vývoja, stimulovaním inovatívnych technológií, rozvojom informačných technológií a sofistikovaním výrobných postupov. V oblasti priemyselnej výroby je potrebné prioritne vytvárať podmienky pre zvyšovanie konkurencieschopnosti hospodárskej bázy regiónu. 
Realizáciou tejto priority sa zabezpečí aj vytváranie nových pracovných miest, rast pridanej hodnoty, zvýšenie efektivity a zníženie a odstraňovanie negatívnych vplyvov na životné prostredie. Existencia špičkových pracovísk výskumu a vývoja dáva všetky predpoklady na to, aby ich výstupy bolo možné implementovať v praxi a aby o takéto mala záujem podnikateľská sféra. 
Technologicky orientované malé a stredné podniky s inovačným potenciálom sa výraznou  mierou podieľajú na hospodárskej výkonnosti regiónu a  na tvorbe kvalifikovaných  pracovných miest. BSK má vypracovanú Regionálnu inovačnú stratégiu, ktorej cieľom je podpora nových, resp. vznikajúcich malých a stredných technologicky orientovaných firiem najmä v oblasti rozvoja technológií v automobilovom priemysle, v oblasti biotechnológií, nanotechnológií, plastov, v oblasti využitia domácich surovín a obnoviteľných energetických zdrojov a v oblastio informačných a komunikačných technológií. 
Inovačná infraštruktúra je v BSK v porovnaní s vyspelými regiónmi EÚ relatívne málo rozvinutá, z tohto dôvodu je dôležitý postupný rozvoj materiálnej ale aj nemateriálnej, teda poradenskej inovačnej infraštruktúry. V oblasti materiálnej inovačnej infraštruktúry je dôležité zakladanie a rozvoj inkubátorov, technologických centier a technologických parkov, ktoré priamo podporujú vznikajúce inovačné firmy a  zároveň technologické parky patria k významným nástrojom pre alokáciu zahraničných technologických firiem v regióne.  V oblasti nemateriálnej infraštruktúry patrí  poradenstvo v oblasti inovačných aktivít, poradenstvo v oblasti ochrany duševného vlastníctva, patentové poradenstvo vrátane poradenstva v oblasti financovania patentovej ochrany, poradenstvo v oblasti financovania inovačných aktivít, poradenské aktivity manažmentu inkubátorov a poradenstvo v oblasti procesov spin off a technologického transferu.

MVRR
SR

Potenciálni koneční prijímatelia/
príjemcovia pomoci

•	Verejná správa
•	Súkromný sektor

MVRR
SR

Špecifická priorita:   2.2. Rozvoj elektronických služieb, obsahu, zručností a infraštruktúry pre verejnú správu

Operačná priorita 2..2.1.:    Efektívna elektronizácia verejnej správy a rozvoj IKT služieb |

Zámer

Cieľom je podpora efektívneho fungovania verejnej správy, hospodárskej a sociálnej obnovy VÚC, obcí, miest a mestských častí a zabezpečenie rozvoja a digitalizácie knižníc, archívov, múzeí a galérií a ďalších špecializovaných pamäťových a fondových inštitúcií. 

Skupina aktivít:
•	Podpora prístupu k informačným technológiám a rozšírenie služieb  v tejto oblasti (napr. technické riešenia informačného systému samosprávy, spracovanie agendy úradov samospráv implementáciou najnovších technológií, infokiosky, internetové centrá)
•	Podpora vybudovania vlastného informačného systému 
•	Podpora výstavby telekomunikačnej infraštruktúry
•	Podpora napojenia sa na jednotný informačný systém
•	Podpora zlepšenia systémov ochrany poznatkov - zbierok, informácií a ich nosičov
•	Podpora skvalitňovania spracovania získaných poznatkov
•	Podpora digitalizácie poznatkov - zlepšovanie rozsahu a kapacity digitalizácie, dobudovanie digitalizačných pracovísk pamäťových a fondových inštitúcií a  digitálneho obsahu na internet
•	Podpora umiestňovania a sprístupňovanie digitálneho obsahu pamäťovými a fondovými inštitúciami cez internet

MVRR
SR

Zdôvodnenie

Významnou bariérou pri rozvoji samosprávy je najmä nedostatok finančných prostriedkov na samotný rozvoj, a to najmä u menších obcí. Snahou je dosiahnuť takú úroveň VÚC, obcí, miest a mestských častí, ktorá bude zodpovedať štandardom v štátoch EÚ. 

Na základe Analýzy stavu samosprávneho prostredia, týkajúcej sa informačných technológií na úrovni miestnej samosprávy a ľudských zdrojov v regióne BSK, ktorú Úrad BSK vypracoval v novembri 2004 pre cieľové  územie JPD 2, vyplýva, že v cieľovom území, kde žije 177 437 obyvateľov a ktoré zahŕňa 77 subjektov miestnej samosprávy, je stav informačných technológií v miestnej samospráve nasledovný:
-	12 % obcí vlastní 1 ks PC
-	30 % obcí vlastní max. 3 ks PC
-	23 % obcí vlastní max. 5 ks PC

z toho 
-	32 % obcí zakúpilo max.  1 ks PC za posledné 4 roky
-	36% obcí zakúpilo max.  1 ks PC za posledné 4 roky
58 % všetkých PC je starších ako 4 roky

Miestna samospráva by potrebovala pre optimálnu prevádzku o 249 % viac PC, ako vlastní dnes.

-	42 % úradov používa na PC dnes už zastaraný operačný systém Win95
-	44 % úradov vlastní vnútornú počítačovú sieť LAN , v ktorej má zapojených len 49 % svojich PC
-	4 % úradov majú informačný systém samosprávy s centrálnym registrom občana
-	3 % úradov majú informačný systém samosprávy s Web technológiami – sú pripravené na publikáciu výstupov zo systému na internete
-	68 % úradov potrebuje zmeniť informačný systém samosprávy
-	 6  % úradov má nepretržité pripojenie na internet
-	16 % úradov nepoužíva vôbec antivírovú ochranu dát

Na území BSK neexistuje automatizovaný systém poskytovania dostupných verejných informácií na prístup k informáciám podľa zákona 211/200 Z. z. z informačných systémov samospráv.

Len 10 % úradov uverejňuje základné informácie na svojej web - stránke.

Rozvoj a digitalizácia knižníc, archívov, múzeí a galérií
Vzhľadom na celý komplex úloh, ktoré tieto inštitúcie zabezpečujú v spoločnosti v súvislosti s ich úlohami v oblasti získavania, spracovania, uchovávavania a sprístupňovania dokumentov a informácií, tieto informačné systémy predstavujú, každý samostatne, veľké množstvo metodologických, metodických, organizačných, technických a technologických problémov. Navyše u nás v spolupráci týchto systémov nie je tradícia v takej miere, ako si to perspektívne budovanie sietí v tejto oblasti bude vyžadovať.

MVRR
SR

Potenciálni koneční prijímatelia

Verejná správa

MVRR
SR

Špecifická priorita:   2.3. Výskum a vývoj

Operačná priorita 2.3.1.:  Obnova / budovanie technickej infraštruktúry výskumu a vývoja |

Zámer

Cieľom je zabezpečiť  pracoviská výskumu a vývoja  prístrojovou technikou, technologickými zariadeniami a informačnými systémami, ktoré slúžia na plnenie úloh výskumu a vývoja. 

Skupina aktivít:
•	Podpora budovania a modernizácie technického vybavenia organizácií výskumu a vývoja 
•	Podpora budovania a modernizácie podpornej infraštruktúry výskumu a vývoja najmä v oblasti informačných technológií – budovanie počítačových sietí, budovanie vysokorýchlostných informačných sietí medzi pracoviskami výskumu a vývoja 
Aktivity budú doplnené nevyhnutnými stavebnými úpravami príslušných budov, resp. okolitého prostredia technickej infraštruktúry výskumu a vývoja.

MVRR
SR

Zdôvodnenie

Jedným z najzávažnejších problémov výskumu a vývoja je zabezpečenie existencie takej infraštruktúry výskumu a vývoja v SR, ktorá by sa mohla stať súčasťou infraštruktúry výskumu a vývoja EÚ. Tomuto aspektu nebola doteraz venovaná patričná pozornosť, čo v najväčšej miere pociťuje sektor vysokých škôl a štátny sektor výskumu a vývoja. Uvedený stav má negatívny dopad na konkurencieschopnosť slovenských organizácií výskumu a vývoja v medzinárodnom meradle, čo znamená ich nízku úspešnosť pri získavaní finančných zdrojov zo zahraničia. Riešenie tohto problému štátom znamená vytvárať podmienky pre využívanie verejnej infraštruktúry výskumu a vývoja širokou výskumnou a vývojovou komunitou, čo je vo vyspelých krajinách bežnou praxou.

MVRR
SR

Potenciálni koneční prijímatelia/
príjemcovia pomoci

•	Verejná správa
•	Súkromný sektor

MVRR
SR

Operačná priorita 2.3.2.:  Podpora sietí pracovísk výskumu a vývoja s výstupmi  na excelentnej úrovni |

Zámer

Skupina aktivít:
•	Podpora začleňovania výskumných pracovísk do nadregionálnych a medzinárodných sietí pre spoluprácu vo výskume, vývoji a v inováciách
•	Podpora budovania sietí pracovísk výskumu a vývoja vo väzbe na rozvojové priority regiónu 
•	podpora tvorby národných a regionálnych technologických platforiem, zabezpečujúcich interakciu medzi pracoviskami výskumu a vývoja, regionálnymi a národnými autoritami a hospodárskou sférou.

MVRR
SR

Zdôvodnenie

Špecifickým komponentom ekonomickej základne Bratislavského kraja je vedecko-výskumná základňa umiestnená predovšetkým v Bratislave. Cieľom priority je integrovať výskumno-vývojový a technologicko-inovačný potenciál Slovenskej  republiky v súlade s prioritami rozvoja daného regiónu. Vytvárali   by sa siete špičkových pracovísk zabezpečujúcich výskum, vývoj a prepojenie na technologické inovácie, ktoré by sa zamerali na priority regiónu. Viaceré slovenské univerzity dosahujú vynikajúce výsledky a spolupracujú s renomovanými zahraničnými ústavmi a vysokými školami. Problémom vzniku centier excelentnosti sú administratívne bariéry, ktoré školy zatiaľ nevedia prekonať. Vedecko-výskumná základňa kraja má značné rezervy v personálnych zdrojoch a v predimenzovaných stavebných fondoch vedeckých a výskumných inštitútov.
Reálnou bariérou pracovísk výskumu a vývoja je vstupná investícia, ktorá je vyžadovaná pre ich začleňovanie sa do medzinárodných sietí a konzorcií spolupráce vo vede a technike. Systematická a programová podpora začleňovania sa pracovísk výskumu a vývoja má významný vplyv na zvyšovanie kvality a excelentnosti výskumu a pozitívny dopad na rozvoj regiónu.

MVRR
SR

Potenciálni koneční prijímatelia/
príjemcovia pomoci

•	Verejná správa
•	Súkromný sektor

MVRR
SR